Dagsorden til bestyrelsesmøde den 14. marts 2018 hos Birgit.

Dagsorden

1. Godkendelse af referat fra den 16. januar 2018

2. Beslutninger på møderne

3. Økonomi:

Regnskabsstatus

Donationen

4. Kommende arrangementer/koncerter:

Lyserød lørdag

Tivoli

Glostrup Festival

Puls koncert

Korlørdag

Kulturnat

5. Evaluering af arrangementer/koncerter:

Generalforsamling

Kortræf

6. Nyt fra Signe

7. Nyt fra GFU

8. Nyt fra Kor72

Nye KODA regler

9. Hjemmesiden

10. Årshjulet

11. Diverse:

Drejebog til arrangementer.

Fødselsdage

Aktivitetslisten

12.Eventuelt

13.Næste mødedato:

Tilstede: Birgit, Susanne, Annalisa, Birgitte, Marianne og Karin

Referat:

Ad 1. Godkendelse af referat fra den 16. januar 2018

Godkendes

Ad 2. Beslutninger på møderne

Umiddelbart virker systemet fint.

**Konklusion: Vi evaluerer igen sidst på året.**

Ad 3. Økonomi v. Annalisa:

Regnskabsstatus: Indestående i banken kr. 68346,39 inkl. donationen. Alle har betalt kontingent.

Ad 4. Kommende arrangementer/koncerter:

Lyserød lørdag: 1. oktober i Glostrup Centret. Vi er blevet spurgt om vi vil synge. Der er intet honorar da det er til velgørende formål – Indsamling til Kræftens Bekæmpelse med fokus på brystkræft.

**Konklusion: Vi vil gerne deltage.**

**Birgitte søger kulturpuljen om støtte kr. 5000. Marianne spørger Signe om hun kan den dato.**

Tivoli: Signe har sendt lydfiler afsted, vi afventer svar.

Glostrup Festival: 24.-26. august. Vi skal lave en workshop hvor deltagerne optræder med koret til en koncert. Signe og Mads skal kunne og vi skal have støtte til deres løn.

**Konklusion: Marianne spørger arrangørerne om vi kan få støtte på kr. 5000 og spørger Signe og Mads om de kan.**

Puls koncert: Vi er ikke inviteret i år.

Dobbeltkoncert ned Tobias osv.: Meget omfattende.

**Konklusion: Signe kontakter dem for at høre om hvad vores rolle vil være og vi afventer svar, i alle tilfælde bliver det ikke før til efteråret.**

Korlørdag: Der diskuteres om vi skal finde et lækkert sted at afholde dagen hvis vi kan finde noget til rimelige penge. Det er vanskeligt at finde noget til under kr. 800 pr. person.

**Konklusion: Vi beslutter at holde korlørdagen i aktivitetscentret. Birgitte søger om lokalet. Signe har sendt et forslag til bestyrelsen om en instruktør udefra. Birgitte søger Kor 72 om støtte. Susanne spørger Jon Hollesen om hvad han kan tilbyde og til hvilken pris. Vi kigger nærmere på om vi har råd til at få Mads med.**

Kulturnat: Ikke så langt med planlægningen endnu. Marianne spørger Signe om der skal en eller to musikere med. Vi kan evt. søge om kr. 8000 i år.

Ad 5. Evaluering af arrangementer/koncerter:

Generalforsamling: Gik fint og uden problemer. Alle var engagerede. Det er positivt at alle gerne vil beholde Signe som dirigent og støttede op om en evt. kontingentforhøjelse næste år.

Donationen blev vendt og der var mange betragtninger om hvad vi kunne bruge pengene til.

**Konklusion: Vi beslutter at vi kan bruge nogle af pengene til at have Mads med til flere øveaftener. Det vil gavne hele koret. Det vil koste ca. kr. 1000 pr. øveaften for 3 lektioner. Vi tænker på en aften pr. måned. Det vil koste kr. 4-5000 resten af året. Marianne taler med Signe om hvad hende og Mads kunne tænke sig og de så kommer med et udspil til os.**

Kortræf: Arrangementet trænger til fornyelse. Vi kunne trænge til nye udfordringer. Vox Hospiltalis vælger af samme grund at stoppe med at deltage i Kortræffet. Diskussion til bestyrelsesmødet om hvorvidt vi skal fortsætte med at deltage.

**Konklusion: Der er et møde mellem formændene i de deltagende kor hvor en evt. fornyelse skal drøftes.**

Ad 6. Nyt fra Signe ved Marianne:

Sjovt at få lavet en video og en lydfil af koret. Mads har udstyr til indspilning , mix og klip.

**Konklusion: Vi afventer nøjagtig pris. Hvis det bliver aktuelt kan vi bruge noget af donationen.**

Ad 7. Nyt fra GFU

Der har været generalforsamling. Henning Richard Jensen blev valgt til formand.. Birgit O blev valgt som sekretær. Susanne M blev valgt som suppleant.

Kontingent stadig kr. 150 pr. år.

Journalisten fra Folkebladet vil gerne mødes med foreningerne inden sommerferien. Der indkaldes til en medielørdag.

GFU har lige fået en hjemmeside: Glostrupforeningsunion.dk

Det er tid til at søge om midler til udstyr.

**Konklusion: Vi vil søge om et trådløst headset Signe kan bruge til koncerterne. Birgitte søger efter priser.**

Ad 8. Nyt fra Kor72

Nye KODA regler: Kor72 betaler ikke længere KODA for medlemskorene men de har forhandlet sig frem til en abonnementsordning for korene. Vi drøfter om det økonomisk kan betale sig at beholde medlemskabet.

**Konklusion: Det bliver en merudgift men det bliver markant dyrere at betale til KODA uden denne abonnementsordning. Hvis vi ikke er medlem fraskriver vi os muligheden for at søge støtte til arrangementer fra denne side. Vi fortsætter med medlemskabet af Kor72 og Karin tilmelder os til på KODA hjemmesiden til foreløbig to koncerter vi selv arrangerer.**

Ad 9. Hjemmesiden

Flere medlemmer har været inde på hjemmesiden. Drøftelser af funktion og indhold.

**Konklusion: Bestyrelsens adresser skal ikke stå på hjemmesiden. Sangene skal med tiden lægges på hjemmesiden. Vi starter med de nyeste.**

Regler om persondata på hjemmesider: Overveje hvor meget der skal offentlig tilgængelig om medlemmerne på hjemmesiden. Vi må ikke lægge portrætbilleder ud af medlemmerne uden samtykke, men ikke af billeder fra arrangementer. Dog vil det være en god ide. Det vil være et stort administrativt arbejde. Samtykkeerklæringerne skal opbevares i et aflåst skab eller hvis det er på mail i en mappe på en pc, der ikke er tilgængelig for flere personer. Marianne laver et udkast til en samtykkeerklæring.

Ad 10. Årshjulet

Senest 1. april indsendelse til årsregnskab til kommunen. Det har Annalisa allerede gjort.

Ansøgning til GFU inden 1. april – Birgitte

Årsberetning sendes til kommunen - Annalisa

Ad 11. Diverse:

Drejebog til arrangementer: ser brugbar ud og brugervenlig ud.

Fødselsdage: der er ikke flere der runder i år.

Aktivitetslisten: opdateres efter mødet.

Ad 12.Eventuelt

Trine Lehmann er den nye funktionsleder ( kontaktperson) i stedet for Gitte Krogsgaard.

Når nye medlemmer har været til stemmeprøve sender Karin ordensregler, password osv. ud til medlemmet. Annalisa skal have besked om hvornår de skal starte med at betale kontingent.

Ad 13.Næste mødedato: 29. august hos Karin. Signe deltager.

Referent: Karin Storm